open-index/open-wikipedia-markdown huggingface dataset:
Κάρελ Στέφεν Αντάμα φαν Σέλτεμα

Ο **Κάρελ Στέφεν Αντάμα φαν Σέλτεμα** (*Carel Steven Adama van Scheltema*, 26 Φεβρουαρίου 1877 – 6 Μαΐου 1924) ήταν Ολλανδός ποιητής.

## Βιογραφία
Ο Αντάμα φαν Σέλτεμα ήταν γιος ενός ειδήμονα και εμπόρου έργων τέχνης. Γεννήθηκε στο Άμστερνταμ και φοίτησε σε ιατρική σχολή επί δύο έτη, προτού την εγκαταλείψει για να αφιερωθεί στα καλλιτεχνικά-λογοτεχνικά του ενδιαφέροντα. 

Εργάστηκε στην Ολλανδική Εταιρεία Θεάτρου και σε μια γκαλερί, μέχρι τον θάνατο του πατέρα του το 1899, οπότε κληρονόμησε αρκετά μεγάλη περιουσία ώστε να είναι οικονομικά ανεξάρτητος. Τότε άρχισε να γράφει ποίηση, αφήνοντας τη νατουραλιστική πεζογραφία που καλλιεργούσε έως τότε. Το 1900 δημοσίευσε την πρώτη ποιητική συλλογή του, με τίτλο *Een weg van verzen* (= «Ένας δρόμος με στίχους»).

Βασικές πηγές εμπνεύσεως για τον Αντάμα φαν Σέλτεμα ήταν η φύση και η ιδεολογία του σοσιαλισμού, με το μεγαλύτερο μέρος του έργου του να αναφέρεται σε κοινωνικά θέματα. Ανέπτυξε τις θέσεις του το 1907 στο βιβλίο του *De grondslagen eener nieuwe poëzie* (= «Τα θεμέλια μιας νέας ποιήσεως»). Αυτό το έργο υπήρξε ένα αποφασιστικό βήμα αποστασίας από τους «Tachtigers», ομάδα Ολλανδών συγγραφέων στο Άμστερνταμ (το όνομα παραπέμπει στη δεκαετία του 1880), της οποίας η προσκόλληση στο δόγμα «η τέχνη για την τέχνη» είχε ασκήσει μεγάλη επίδραση στην Ολλανδία. Στα *Θεμέλια μιας νέας ποιήσεως* ο Αντάμα φαν Σέλτεμα υποστηρίζει αντιθέτως ότι η τέχνη θα πρέπει να επιτελεί μια κοινωνικό ρόλο και να είναι διαθέσιμη στις λαϊκές μάζες.

Κατά τη συγγραφή του παραπάνω βιβλίου ο Αντάμα φαν Σέλτεμα προσέλαβε την Άννα Καταρίνα Κλέεφστρα ως γραμματέα, αλλά σύντομα ερωτεύθηκαν και παντρεύτηκαν στις 24 Οκτωβρίου 1907. Ο γάμος, αν και δεν απέκτησαν παιδιά, ήταν ευτυχισμένος και το ζεύγος έζησε για κάποιο διάστημα σε διάφορες ευρωπαϊκές πόλεις, προτού εγκατασταθεί τελικώς στη μικρή ολλανδική πόλη Μπέρχεν. Εκεί ο ποιητής, ως μελαγχολική και φυσιολατρική προσωπικότητα, μπόρεσε να βρει διανοητική ηρεμία.

Ωστόσο ο Α΄ Παγκόσμιος Πόλεμος πυροδότησε μια συναισθηματική κρίση και η ποίηση του Αντάμα φαν Σέλτεμα προσέλαβε μια πιο σκοτεινή και θρησκευτική χροιά. Αυτή η εξέλιξη εμφανίζεται στο απόγειό της στο επικό ποίημα «De Tors» («Ο κορμός»), που δημοσιεύθηκε ολόκληρο μετά τον αιφνίδιο θάνατο του ποιητή σε ηλικία 47 ετών στο Μπέρχεν.
## Παραπομπές


## Πηγές
* Το λήμμα «Αντάμα βαν Σελτέμα Κάρελ Στέφεν» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 804

## Εξωτερικοί σύνδεσμοι
* 

Κατηγορία:Ολλανδοί ποιητές
Κατηγορία:Σοσιαλιστές
Χάνα Άνταμς

Η **Χάνα Άνταμς** (*Hannah Adams*, 2 Οκτωβρίου 1755 — 15 Δεκεμβρίου 1831) ήταν Αμερικανίδα συγγραφέας βιβλίων με θέματα συγκριτικής θρησκειολογίας και ιστορίας της πρώιμης περιόδου των ΗΠΑ. Υπήρξε η πρώτη γυναίκα στα χρονικά των ΗΠΑ που εργάσθηκε ως επαγγελματίας συγγραφέας. Η Χάνα ήταν μακρινή εξαδέλφη του δεύτερου Προέδρου των ΗΠΑ Τζον Άνταμς.

Η Άνταμς γεννήθηκε στο Μέντφηλντ της Μασαχουσέτης, κοντά στη Βοστώνη, και πέθανε στο Μπρούκλαϊν. Γονείς της ήταν οι Τόμας Άνταμς και Ελίζαμπεθ Κλαρκ, των οποίων η Χάνα ήταν το δεύτερο από τα 5 τέκνα. Υπήρξε μερικώς αυτοδίδακτη, καθώς ζούσε σε μια εποχή κατά την οποία μια μορφωμένη γυναίκα αποτελούσε σπάνιο φαινόμενο στη Νέα Αγγλία. Υποφέροντας με θέματα υγείας και συχνά υποχρεωμένη να καταφεύγει σε διάφορες ασχολίες για την επιβίωσή της, επεδίωξε ωστόσο με πείσμα τις μελέτες της. Ο πατέρας της, που είχει «βγάλει» το Κολέγιο Χάρβαρντ, διατηρούσε ένα μικρό κατάστημα, που πουλούσε μεταξύ άλλων και βιβλία. Επιπλέον, νοίκιαζε δωμάτια σε μερικούς φοιτητές της θεολογίας, από τους οποίους η Χάνα έμαθε ελληνικά και λατινικά, τα οποία αργότερα θα δίδασκε με τη σειρά της σε άλλους.

Το πρώτο έργο της Άνταμς, το *A View of Religions*, δημοσιεύθηκε το 1784 και σε δεύτερη επαυξημένη έκδοση το 1791. Τα χρήματα που της προσπόρισε αυτό το βιβλίο, όχι μόνο την έφεραν σε μια άνετη οικονομική κατάσταση, αλλά ξεπλήρωσαν και τα χρέη της, που είχαν συσσωρευθεί κατά την ασθένεια της ίδιας και της αδελφής της. Το 1799 δημοσίευσε το βιβλίο *Συνοπτική ιστορία της Νέας Αγγλίας* (*A Summary History of New-England*). Ωστόσο, συλλέγοντας υλικό για το έργο αυτό από παλιά χειρόγραφα, έβλαψε σοβαρά την όρασή της, σε σημείο που χρειάσθηκε να πληρώσει γραφιά για να ετοιμάσει το πρωτότυπο για το τυπογραφείο. Το πλέον «δουλεμένο» έργο της υπήρξε ωστόσο η *Ιστορία των Εβραίων* (1812), που εξετάζει τη χρονική περίοδο μετά την καταστροφή της Ιερουσαλήμ και ανατυπώθηκε το 1818 στο Λονδίνο. Ηλικιωμένη πλέον, έγραψε το *Letters on the Gospels* (1824) και άρχισε να γράφει μια αυτοβιογραφία (*A Memoir of Miss Hannah Adams*), η οποία εκδόθηκε μόνο μετά τον θάνατό της σε ηλικία 76 ετών. Εξαιτίας ίσως της ασθενικής της κράσεως, δεν παντρεύτηκε ποτέ.

## Παραπομπές


## Εξωτερικοί σύνδεσμοι
* «Hannah Adams»  Sheola, Noah Boston Athenaeum Authors, ανακτήθηκε στις 10 Ιουλίου 2016.

Κατηγορία:Αμερικανοί συγγραφείς
Κατηγορία:Αμερικανοί θεολόγοι
Κατηγορία:Αμερικανοί ιστορικοί
Κατηγορία:Αμερικανοί αυτοβιογράφοι
Αντώνιος Μοιρισκλάβος

Ο **Αντώνιος Μοιρισκλάβος** (Λευκίμμη, Κέρκυρας, 1913 – Αθήνα, 17 Αυγούστου 2020) ήταν Έλληνας αξιωματικός, ο τελευταίος εν ζωή από όλη τη σειρά της εποχής του.
Απόφοιτος της Σχολής Ευελπίδων (1938) ως ανθυπολοχαγός Μηχανικού, ακολούθως εκπαιδεύτηκε στις Διαβιβάσεις. Πήρε μέρος στον Β’ Παγκόσμιο Πόλεμο και για τη συμμετοχή του τιμήθηκε δύο φορές με απονομή Πολεμικού Σταυρού.
Φοίτησε στην Αρχιτεκτονική Σχολή του Ε.Μ.Π. κατά τη διάρκεια της κατοχής, ενώ το 1946 εντάχθηκε από τους πρώτους στο νέο-ιδρυθέν τότε Σώμα των Διαβιβάσεων. Κατά τον εορτασμό, μάλιστα, για την επέτειο συμπλήρωσης 70 χρόνων του Σώματος, το 2016 ο Μοιρισκλάβος ήταν παρών σε ηλικία 103 ετών και απεύθυνε χαιρετισμό.
Μετεκπαιδεύτηκε στις ΗΠΑ, ενώ χρημάτισε, προηγουμένως, διοικητής διαβιβάσεων αεροπορικής υποστήριξης του Γ΄Σώματος Στρατού (1947 – 1949). Μετά την αποστρατεία του (1966) δίδαξε ως καθηγητής σε διάφορες Τεχνικές Σχολές. Έως και τις τελευταίες ημέρες της ζωής του αρθρογραφούσε για στρατιωτικά, ιστορικά και πολιτικά θέματα σε διάφορα έντυπα.
## Παραπομπές


Μοιρισκλαβος Αντωνιος
Μοιρισκλαβος Αντωνιος
Νίκολα Ραντίτσεβιτς

Ο **Νίκολα Ραντίτσεβιτς** (Nikola Radičević, σερβικά κυριλλικά: Никола Радичевић) (25 Απριλίου 1994, Τσάτσακ) είναι Σέρβος επαγγελματίας καλαθοσφαιριστής, ο οποίος αγωνίζεται ως πόιντ γκαρντ.

## Επαγγελματική σταδιοδρομία
Το 2012, ο Ραντίτσεβιτς εντάχθηκε στην Μπαλονθέστο Σεβίγια της Liga ACB, υπογράφοντας πενταετές συμβόλαιο. Προπονήθηκε με την πρώτη ομάδα του συλλόγου, ενώ έπαιζε επίσης με την ομάδα νέων του συλλόγου στην Liga EBA (4η κατηγορία), καθώς και με την πρώτη ομάδα του συλλόγου. Τη σεζόν 2014–15, τελικά εξασφάλισε μία μόνιμη θέση στην πρώτη ομάδα.

Στις 25 Ιουνίου 2015, ο Ραντίτσεβιτς επιλέχθηκε στην 57η συνολική επιλογή του NBA Ντραφτ 2015, από τους Ντένβερ Νάγκετς. Έπαιξε για τους Νάγκετς στο NBA Σάμερ Λιγκ 2017.

Την 1η Αυγούστου 2017, ο Ραντίτσεβιτς υπέγραψε τριετές συμβόλαιο με τον Ερυθρό Αστέρα. Στις 22 Ιανουαρίου 2018, αποχώρησε από τον Ερυθρό Αστέρα και υπέγραψε με την Γκραν Κανάρια.

Στις 8 Αυγούστου 2018, ο Ραντίτσεβιτς υπέγραψε τριετές συμβόλαιο με την ιταλική Άκουιλα Μπάσκετ Τρέντο.

Στις 14 Νοεμβρίου 2018, υπέγραψε ξανά με την ισπανική Γκραν Κανάρια.

Στις 9 Φεβρουαρίου 2020, υπέγραψε με την Μούρθια της Liga ACB, με την οποία σε δύο αγώνες είχε μέσο όρο δύο πόντους ανά αγώνα. Στις 10 Οκτωβρίου, υπέγραψε με τον Προμηθέα Πατρών.

## Εθνική ομάδα
Έχοντας κατά μέσο όρο 12,4 πόντους, 2,9 ριμπάουντ και 5,1 ασίστ ανά αγώνα, ο Ραντίτσεβιτς ονομάστηκε στην Ομάδα της Διοργάνωσης του Ευρωπαϊκού Πρωταθλήματος U18 του 2012.

## Παραπομπές


## Εξωτερικοί σύνδεσμοι
* Νίκολα Ραντίτσεβιτς στο acb.com (ισπανικά)
* Νίκολα Ραντίτσεβιτς  στο draftexpress.com
* Νίκολα Ραντίτσεβιτς στο eurobasket.com
* Νίκολα Ραντίτσεβιτς στο euroleague.net
* Νίκολα Ραντίτσεβιτς στο fiba.com (αρχείο)
* Νίκολα Ραντίτσεβιτς στο fibaeurope.com

Κατηγορία:Σέρβοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές Γκραν Κανάρια
Κατηγορία:Καλαθοσφαιριστές Ακουίλα Τρέντο
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Μούρθια
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Τερψιθέα Λάρισας

Η **Τερψιθέα** είναι πεδινός 
οικισμός και τοπική κοινότητα της Δημοτικής Κοινότητας Λαρισαίων του Δήμου Λαρισαίων που βρίσκεται στην Περιφερειακή Ενότητα Λάρισας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης».

Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, η Τερψιθέα ανήκε στο Τοπικό Διαμέρισμα Τερψιθέας, του πρώην Δήμου Λαρισαίων του Νομού Λάρισας.

## Ιστορικό
Σύμφωνα με το ΦΕΚ 262Α - 31/08/1912 συστάθηκε η κοινότητα «Καϊσλάρ ή Μπαϊσλάρ» η οποία αποσπάστηκε από τον Δήμο Λαρίσης και ορίστηκε ως έδρα της κοινότητας και συμπεριελάμβανε και τους οικισμούς «Κουτσόχερον» (το σημερινό Κουτσόχερο) και «Γούνιτσα» (η σημερινή Αμυγδαλέα), αποσπασμένοι και αυτοί επίσης απο τον Δήμο Λαρίσης. Το 1927 σύμφωνα με το ΦΕΚ 306Α - 22/12/1927 ο οικισμός και κοινότητα «Καϊσλάρ ή Μπαϊσλάρ» μετονομάστηκε σε κοινότητα Τερψιθέας.

## Το χωριό
Η Τερψιθέα διαθέτει δομές της πρωτοβάθμιας εκπαίδευσης (νηπιαγωγείο, δημοτικό) καθώς και τον Ιερό Ναό του Αγίου Αθανασίου. Οι κάτοικοι της ασχολούνται με την γεωργία (βαμβάκι, σιτηρά), την κτηνοτροφία αλλά και με διάφορα άλλα επαγγέλματα, εξαιτίας της κοντινής απόστασης του οικισμού με την Λάρισα. Στην Τερψιθέα βρίσκεται και η Αερολέσχη Λάρισας, η οποία για τις πτητικές δραστηριότητες της χρησιμοποιεί το Αεροδρόμιο Τερψιθέας το οποίο εξυπηρετεί τις ανάγκες τις.

## Πολιτιστικοί & αθλητικοί σύλλογοι
Η Τερψιθέα διαθέτει τον Μορφωτικό Σύλλογο Τερψιθέας, ο οποίος διοργανώνει πολιτιστικές εκδηλώσεις και τον ποδοσφαιρικό σύλλογο Α.Ο Μαχητής Τερψιθέας, ο οποίος ιδρύθηκε το 1971 και κέρδισε το πρωτάθλημα της Α' Ε.Π.Σ Λάρισας κατά την περίοδο 2012-2013.

## Γεωγραφία
Η Τερψιθέα έχει υψόμετρο 130 μέτρα από την επιφάνεια της θάλασσας, σε γεωγραφικό πλάτος 39,6170177001 και γεωγραφικό μήκος 22,349323141 και βρίσκεται 3 χλμ. ανατολικά της πόλης της Λάρισας. Βορειοανατολικά συνορεύει με τον οικισμό Γιάννουλη, ανατολικά με τον οικισμό Ραχούλα και νοτιοανατολικά με τον οικισμό Ελευθερές.

## Πληθυσμός
Κατά την τελευταία απογραφή του 2011 η Τερψιθέα είχε πληθυσμό 1.992 κάτοικους σημειώνοντας αύξηση κατά 33% από την προηγούμενη απογραφή του 2001 όπου είχε 1.283 κάτοικους. Η αύξηση αυτή του πληθυσμού οφείλεται κυρίως ότι η κοινότητα έγινε ενότητα του δημοτικού διαμερισμάτος του δήμου Λαρισαίων κατά το Πρόγραμμα Καλλικράτης και σε συνδυασμό ότι απέχει μόλις 3 χλμ. από το κέντρο της Λάρισας, συντέλεσε στην εγκατάσταση νέων κατοίκων (κυρίως αυτών που ανήκουν στη μεσαία κοινωνική τάξη).

## Παραπομπές


Κατηγορία:Δήμος Λαρισαίων
Κατηγορία:Χωριά της περιφερειακής ενότητας Λάρισας
Μαργαρίτα Κέιμπριτζ

Η **Μαργαρίτα Καίμπριτζ** (*Margaret Cambridge*), γεννηθείσα *Μάργκαρετ Έβελυν Γκρόσβενορ* (*Margaret Evelyn Grosvenor*, 8 Απριλίου 1873 - 27 Μαρτίου 1929) ήταν Βρετανίδα ευγενής.

## Βιογραφία
Η *Μαργαρίτα Εβελίνα* γεννήθηκε στις 8 Απριλίου 1873 στο Ήτον Χολ, και ήταν το έκτο παιδί και τρίτη κόρη του Χιου Γκρόσβενορ, 1ου Δούκα του Γουέστμινστερ, και της Λαίδης Κόνστανς Γκέρτρουντ Λέβεσον-Γκάουερ.

Στις 12 Δεκεμβρίου 1894 παντρεύτηκε τον Αδόλφο, 1ο Μαρκήσιο του Καίμπριτζ στο Ήτον Χολ. Μαζί απέκτησαν τέσσερα παιδιά:
*τον ''Γεώργιο'' (1895-1981), παντρεύτηκε την Ντοροθία Χέιστινγκς. Απέκτησαν 1 παιδί.
*την ''Μαρία'' (1897-1987), παντρεύτηκε τον Χένρυ Σόμερσετ. Δεν απέκτησαν παιδιά.
*την ''Ελένη'' (1899-1969), παντρεύτηκε τον Τζον Έβελυν Γκιμπς. Δεν απέκτησαν παιδιά.
*τον ''Φρειδερίκο'' (1907-1940), πέθανε σε μάχη κατά τον Β΄ Παγκόσμιο Πόλεμο.

Πέθανε στις 27 Μαρτίου 1929 στο Λονδίνο σε ηλικία 55 ετών. Είναι θαμμένη στο Φρόγκμορ.

## Τίτλοι
*8 Απρλίου 1873 – 12 Δεκεμβρίου 1894: Λαίδη Μαργαρίτα Γκρόσβενορ
*12 Δεκεμβρίου 1894 – 21 Ιανουαρίου 1900: *Η Γαληνοτάτη Υψηλότητα* Πριγκίπισσα Αδόλφου του Τεκ
*21 Ιανουαρίου 1900 – 9 Ιουνίου 1911: *Η Γαληνοτάτη Υψηλότητα* Η Δούκισσα του Τεκ
*9 Ιουνίου 1911 – 14 Ιουλίου 1917: *Η Υψηλότητα* Η Δούκισσα του Τεκ
*14 Ιουλίου 1917 – 17 Ιουλίου 1917: Λαίδη Μαργαρίτα Κέιμπριτζ
*17 Ιουλίου 1917 – 24 Οκτωβρίου 1927: *Η Αξιότιμη* Η Μαρκησία του Κέιμπριτζ
*24 Οκτωβρίου 1927 – 27 Μαρτίου 1929: *Η Αξιότιμη* Η Χήρα Μαρκησία του Κέιμπριτζ

## Παραπομπές
* Alison Weir: *Britain's Royal Family. A Complete Genealogy.* The Bodley Head, London 1999.
* Arnold McNaughton: *The Book of Kings. A Royal Genealogy.* Garnstone Press, London 1973.
* Sönke Lorenz (Hrsg.): *Das Haus Württemberg. Ein biographisches Lexikon*. Kohlhammer, Stuttgart 1997, ISBN 3-17-013605-4, S. 356.
* ''The Tecks'' auf *heraldica.org* (englisch)



Κατηγορία:Βρετανοί ευγενείς
Κατηγορία:Βρετανίδες μαρκησίες
Μπελοπόλιανε

To **Μπελοπόλιανε** παλιότερα **Ακαλάν**  είναι οικισμός της Βουλγαρίας και ανήκει στον Δήμο Ιβαΐλοβγκραντ.

Το Ακαλάν ανήκε εκκλησιαστικά στην ελληνορθόδοξη Ιερά Μητρόπολη Λιτίτσης του Οικουμενικού Πατριαρχείου. Μέχρι τον Βαλκανικό Πόλεμο, το χωριό κατοικούνταν αποκλειστικά από Έλληνες. Το 1914, μετά τον πόλεμο, ο ελληνικός πληθυσμός εγκατέλειψε το χωριό και στη θέση τους εγκαταστάθηκαν βούλγαροι πρόσφυγες από την Ανατολία. Οι Έλληνες πρόσφυγες από το Ακαλάν εγκαταστάθηκαν στο χωριό Μαυροκκλήσι Έβρου και στην πόλη του Κιλκίς.

## Παραπομπές


Κατηγορία:Πόλεις της Βουλγαρίας
Άτλας (αρχιτεκτονική)

μικρογραφία
**Άτλας** ονομάζεται το γλυπτό που έχει ανδρική  μορφή και χρησιμεύει στην στήριξη κτιρίων. Η λέξη Άτλας στα αρχαία Ελληνικά σημαίνει , μια πόλη κοντά στην Σπάρτη. Είναι μια παραλλαγή της Κόρης και χρησιμοποιείται στην αρχιτεκτονική αντί για κίονες ως διακοσμητικό στήριγμα σε πύλες, προσόψεις, γείσα, ζωφόρους, σκεπές και λοιπά.Το αντίστοιχο αρχιτεκτονικό στοιχείο που έχει γυναικεία μορφή ονομάζεται Καρυάτις.

Στον Δωρικό ρυθμό,προτιμούσαν τα γεροδεμένα ανδρικά κορμιά.

Οι Καρυάτιδες έχουν τα χέρια ελεύθερα, ενώ το βάρος στηρίζεται απλά και ανάλαφρα με το κεφάλι. Οι Άτλαντες αντίθετα χρησιμοποιούν τους ώμους, την πλάτη και τα χέρια δίνοντας την εντύπωση ιδιαίτερου φόρτου βάρους.

Οι Άτλαντες φορούσαν λυτά, λεπτά και άχρωμα ρούχα.

Κατηγορία:Αρχιτεκτονικά στοιχεία κτιρίων
Κατηγορία:Αγάλματα
Ευεργέτης

Το επίθετο **Ευεργέτης**, που σημαίνει "ο δωρητής" (από το ευ-, "καλό", + έργον ), ήταν ένας τιμητικός τίτλος, που δόθηκε σε διάφορους ηγεμόνες. Ο ευεργετισμός (κυριολεκτικά «το να κάνεις καλές πράξεις») ήταν η πρακτική των υψηλού επιπέδου και πλούσιων ατόμων, που διένειμαν μέρος του πλούτου τους στην κοινότητα. Για παράδειγμα, επειδή ο Αρχέλαος Α΄ της Μακεδονίας παρείχε ξυλεία στην Αθήνα, έλαβε τους τίτλους του *Προξένου* και του *Ευεργέτη* στο 407/6 π.Χ. από τον δήμο.

Ο τίτλος δόθηκε σε αρκετούς της Ελληνιστικής εποχής μονάρχες:

* Αντίοχος Ζ΄ Ευεργέτης, βασιλιάς των Σελευκιδών, βασίλευσε το 138–129 π.Χ.
* Άτταλος Γ΄ Φιλομήτωρ Ευεργέτης, βασιλιάς της Περγάμου, βασίλευσε το 138–133 π.Χ.
* Μιθριδάτης Ε΄ Ευεργέτης, βασιλιάς του Πόντου, βασίλευσε το 150–120 π.Χ.
* Νικομήδης Γ΄ Ευεργέτης, βασιλιάς της Βιθυνίας, βασίλευσε το 127–94 π.Χ.
* Πτολεμαίος Γ΄ Ευεργέτης, βασιλιάς της Αιγύπτου, βασίλευσε το 246–222 π.Χ.
* Πτολεμαίος Η΄ Ευεργέτης Β΄, βασιλιάς της Αιγύπτου, βασίλευσε το 169–164, 144–132, 126–116 π.Χ.
* Τήλεφος Ευεργέτης, Ινδο-Έλληνας κυβερνήτης, βασίλευσε το 75-70 π.Χ.
* Τιραίος Α΄ Ευεργέτης, βασιλιάς στη Χαρακήνη, βασίλευσε το 95/94 - 90/89 π.Χ.

Η γυναικεία μορφή **Εὐεργέτις** χρησιμοποιήθηκε επίσης:

* Κλεοπάτρα Γ΄ Ευεργέτις, βασίλισσα της Αιγύπτου, βασίλευσε το 142–131, 127–101 π.Χ.

Κατηγορία:Αρχαίος βίος
Κατηγορία:Τίτλοι στην Αρχαία Ελλάδα
Χλωρικό οξύ

Το **χλωρικό οξύ**, με χημικό τύπο HClO3, είναι οξυγονοοξύ του χλωρίου και επίσημος πρόδρομος των χλωρικών αλάτων. Είναι ισχυρό οξύ (σταθερά διάστασης οξέος ≈ -2.7) και οξειδωτικός παράγοντας.

## Ιδιότητες
Το χλωρικό οξύ είναι θερμοδυναμικά ασταθές.

Στην κατάσταση του κρύου υδατικού διαλύματος το χλωρικό οξύ είναι σταθερό αν η συγκέντρωση του φτάνει μέχρι το 30% περίπου, αν και το χλωρικό οξύ σε ένα υδατικό διάλυμα μπορεί να είναι επίσης σταθερό εάν το ποσοστό συγκέντρωσης του δεν ξεπερνά το 40% εφόσον παρασκευαστεί με προσεκτική εξάτμιση υπό ελαττωμένη πίεση. Με ποσοστά που ξεπερνούν αυτές τις συγκεντρώσεις, τα διαλύματα χλωρικού οξέως αποσυντίθενται για να δώσει μια ποικιλία από προϊόντα. Οι παρακάτω τύποι δίνουν ένα τέτοιο παράδειγμα:

: 8&nbsp;HClO3 → 4&nbsp;HClO4 + 2&nbsp;H2O + 2&nbsp;Cl2 + 3&nbsp;O2
: 3&nbsp;HClO3 → HClO4 + H2O + 2&nbsp;ClO2

## Κίνδυνοι
Το χλωρικό οξύ είναι ισχυρός οξειδωτικός παράγοντας. Οι περισσότερες οργανικές ουσίες και εύφλεκτα υλικά θα κατακαούν αν έρθουν σε επαφή με χλωρικό οξύ.

## Παραγωγή
Μπορεί να παρασκευαστεί από την αντίδραση του θειικού οξέος με το χλωρικό βάριο. Με κατακρήμνιση το αδιάλυτο θειικό άλας βαρίου αφαιρείται:

: Ba(ClO3)2 + H2SO4 → 2&nbsp;HClO3 + BaSO4

Μια άλλη μέθοδος παραγωγής του είναι η θέρμανση του υποχλωριώδους οξέος, παράγοντας χλωρικό οξύ και χλωριούχο υδρογόνο:

: 3&nbsp;HClO → HClO3 + 2&nbsp;HCl

## Δείτε επίσης

* Χλωρικό
* Υποχλωριώδες οξύ
* Χλωριώδες οξύ
* Υπερχλωρικό οξύ
* Οξειδωτικό οξύ
* Διχλωρικό πεντοξείδιο

## Βιβλιογραφία - παραπομπές


* 
Κατηγορία:Οξειδωτικά μέσα
Κατηγορία:Ανόργανα οξέα
Κατηγορία:Άρθρα χωρίς πηγή KEGG
Κατηγορία:Ανόργανες ενώσεις χλωρίου
Ροζαλία φον Ράουχ

Η **Ροζαλία φον Ράουχ** (*Rosalie von Rauch*, γεννημένη ως Ροζαλία Βιλελμίνη Ιωάννα *Rosalie Wilhelmina Johanna*, 29 Αυγούστου 1820 - 5 Μαρτίου 1879) ήταν Γερμανίδα ευγενής και η μοργανατική σύζυγος του Αλβέρτου της Πρωσίας.

## Βιογραφία
Η *Ροζαλία Βιλελμίνη Ιωάννα* γεννήθηκε στις 29 Αυγούστου 1820 στο Βερολίνο, και ήταν το μοναχοπαίδι του Γούσταφ φον Ράουχ και της δεύτερης συζύγου του Ροζαλί φον Χόλτζεντορφ.

Η Ροζαλία ήταν Κυρία Επί Των Τιμών της Μαριάννας της Ολλανδίας, πρώτης συζύγου του πρίγκιπα Αλβέρτου. 

Στις 13 Ιουνίου 1853 παντρεύτηκε τον Αλβέρτο της Πρωσίας, ο οποίος είχε χωρίσει τη γυναίκα του το 1849. Μαζί απέκτησαν δύο παιδιά:
*τον Γεώργιο Αλβέρτο *Γουλιέλμο* (1854-1930), παντρεύτηκε (1) την Λάουρα Σαούρμα φον Γέλτς. Απέκτησαν 2 παιδιά και (2) την Μαργαρίτα του Χόενλοε-Έρινγκεν. Απέκτησαν 2 παιδιά.
*τον Βερνάρδο Γουλιέλμο Αλβέρτο ''Φρειδερίκο'' (1857-1914), παντρεύτηκε την Καρλόττα φον ντερ Ντέκεν. Απέκτησαν 4 παιδιά.

Λόγω της χαμηλής θέσης της, και σύμφωνα με τους νόμους της Οίκου των Χοεντσόλερν, ο γάμος τους ήταν μοργανατικός, το ζευγάρι αναγκάστηκε να φύγει από την Πρωσική αυλή. Ο Αλβέρτος βρισκόταν σε σύγκρουση με τον αδερφό του Φρειδερίκο Γουλιέλμο Δ΄ της Πρωσίας, ο οποίος αντιτάχθηκε στο διαζύγιο του από την Μαριάννα.

Πέθανε στις 5 Μαρτίου 1879 στο Κάστρο Άλμπρεχτσμπεργκ σε ηλικία 58 ετών. Είναι θαμμένη στο Κοιμητήριο της Δρέσδης.

## Παραπομπές
* Hans Zeidler und Heidi Zeidler: *Der vergessene Prinz. Geschichte und Geschichten um Schloß Albrechtsberg.* Verlag der Kunst, Dresden 1995, ISBN 3-7608-0341-5
* Gorch Pieken/Cornelia Kruse: *Preußisches Liebesglück.* Propyläen Verlag, Berlin 2007, ISBN 978-3-549-07337-7
* Silke Marburg: *Europäischer Hochadel: König Johann von Sachsen (1801-1873) und die Binnenkommunikation einer Sozialformation.* Akademie Verlag, 2008, S. 169 f.
*Daniel Schönpflug: *Die Heiraten der Hohenzollern. Verwandtschaft, Politik und Ritual in Europa 1640–1918.* Verlag Vandenhoeck & Ruprecht*.* Göttingen, 2013. S. 104.
*Ernst Heinrich Kneschke: *[[Neues allgemeines deutsches Adels-Lexicon]].* Band 4, 1863, S. 420.
**[[Genealogisches Handbuch des Adels|Genealogisches Handbuch des Adels Gräfliche Häuser]].* Bd. I, Verlag C.A.Starke, GlücksburgIOstsee, 1953, S. 169 f.
*Silke Marburg: *European nobility: King John of Saxony (1801-1873) and the internal communication of a social formation*, Verlag Academy, 2008, p.&nbsp;169.
*Ernst Heinrich Kneschke: *[[Neues allgemeines deutsches Adels-Lexicon]]*, vol. 4, 1863, p.&nbsp;420.
*Genealogical Databese dy Herbert Stoyan  [retrieved 18 June 2014].
*Complete Genealogy of the House of Hohenozollern [retrieved 18 June 2014].
*Schloss Albrechtsberg Website (in German)  [retrieved 18 June 2014].


Κατηγορία:Γερμανοί ευγενείς
Κατηγορία:Μοργανατικοί γάμοι
Κατηγορία:Γερμανίδες κόμισσες
Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ

Το ** Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ**  είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ένωση Λάρνακας (ΕΠΕΛ) και την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) απο το 2020. Στο πρωτάθλημα αυτό συμμετέχουν ομάδες μέλη της ΕΠΕΛ και της ΟΠΝ ΣΕΚ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου.

Από το πρωτάθλημα αυτό καθορίζεται ποιος θα εκπροσωπήσει την ΕΠΕΛ και την ΟΠΝ ΣΕΚ στο Πρωτάθλημα πρωταθλητριών ΣΤΟΚ και οι ομάδες της ΕΠΕΛ και ΟΠΝ ΣΕΚ που θα συμμετάσχουν στο Πρωτάθλημα Ένταξης ΣΤΟΚ μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το **Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ** βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Το Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ διεξάγεται σε  σε δύο φάσεις.  Στην Α΄ φάση οι ομάδες θα αναμετρηθούν αναμεταξύ τους από μία φορά. Ακολούθως, οι ομάδες ανάλογα με τη βαθμολογική τους θέση θα συνεχίσουν στη δεύτερη φάση σε ένα ομίλο των έξι ομάδων (θέσεις 1-6) και ένα όμιλο των 10 (θέσεις 7-16). Στη δεύτερη φάση οι ομάδες του Α'ομίλου θα αναμετρηθούν μεταξύ τους από δύο φορές, μία εντός και μία εκτός έδρας και οι ομάδες του Β'όμιλου θα αναμετρηθούν αναμεταξύ τους από μία φορά.Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς στον Α ΄ όμιλο. Η πρωταθλήτρια ομάδα συμμετέχει στο Πρωτάθλημα Πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες

Οι ομάδες που συμμετέχουν στο Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ για την περίοδο Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ 2025-26 είναι οι πιο κάτω:

*Άδωνις Ιδαλίου
*Αθλητική Ένωση Πυργών
*Αετός Αγγλισίδων
*Αίαντας Αλεθρικού
*ΑΣ Ξυλοτύμπου
*Διγενής Βορόκλινης
*Δυναμό Περβολιών
*ΕΝΑΛ Δρομολαξιάς
*Θύελλα Δρομολαξιάς
*Κοφίνου FC
*Κώμα του Γιαλού FC
*Μαζωτός FC
*Ομόνοια Ορμήδειας
*Ορφέας Αθηένου
*Soccer World Cyprus
*Φάρος Περβολιών

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου.

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

## Εξωτερικοί σύνδεσμοι

* Αρχίζει αυτή τη εβδομάδα το Κοινό Πρωτάθλημα Λάρνακας, των Ομοσπονδιών ΕΠΕΛ-ΟΠΝ ΣΕΚ-ΠΟΕΠΑ

Κατηγορία:Ποδοσφαιρικές διοργανώσεις Κύπρου
Εργατικό Κόμμα (Λιθουανία)

Το **Εργατικό Κόμμα** είναι ένα κεντρώο φιλελεύθερο φιλοευρωπαϊκό πολιτικό κόμμα στη Λιθουανία. Ιδρύθηκε στις 18 Οκτωβρίου 2013 από τον επιχειρηματία Βίκτωρ Ουσπασχίν, ο οποίος ανέλαβε και την ηγεσία του κόμματος. 

## Ιστορία
Το Εργατικό Κόμμα ιδρύθηκε στις 18 Οκτωβρίου 2013 από τον Ρώσο επιχειρηματία Βίκτωρ Ουσπασχίν, ο οποίος έγινε και ο πρώτος πρόεδρος του κόμματος. Μέχρι τις 10 Φεβρουαρίου 2004 το κόμμα είχε πάνω από 5.000 μέλη και παραρτήματα σε όλην την επικράτεια της Λιθουανίας. Στις εκλογές του 2004 το Εργατικό Κόμμα κέρδισε 5 έδρες στο Ευρωπαϊκό Κοινοβούλιο και τις 39 από τις 141 έδρες στο Λιθουανικό Κοινοβούλιο. Τον Μάιο του 2006 μία κοινοβουλευτική ομάδα, στην οποία ηγήθηκε ο τότε πρόεδρος του κοινοβουλίου Βίκτορας Μουντιάνας, διασπάστηκε από το Εργατικό Κόμμα και ίδρυσε το Πολιτικό Δημοκρατικό Κόμμα. Στις εκλογές του 2008 το Εργατικό Κόμμα σημείωσε μεγάλη πτώση κερδίζοντας μόνο 10 έδρες στο Κοινοβούλιο. Στις Ευρωεκλογές του 2009 ο Ουσπασχίν κέρδισε μία έδρα Ευρωβουλευτή. Το 2011 το Εργατικό Κόμμα συγχωνεύτηκε με το κόμμα «Νέα Ένωση (Κοινωνικά Φιλελεύθεροι)».

Τον Μάιο του 2012 το Εργατικό Κόμμα προσχώρησε στη Συμμαχία Φιλελευθέρων και Δημοκρατών για την Ευρώπη. Στις εκλογές του 2012 το κόμμα κέρδισε τις 29 έδρες στο Λιθουανικό Κοινοβούλιο, και μετά τις εκλογές το κόμμα μπήκε στην κυβέρνηση συνεργασίας του Πρωθυπουργού Άλγκιρντας Μπουτκεβίτσιους με 4 από τους 15 υπουργούς. Τον Απρίλιο του 2013 το Εργατικό Κόμμα συγχωνεύτηκε με το Κόμμα Εργαζομένων του Κεντάινιαϊ και ο τότε 31χρονος Βιτάοτας Γκάπσις εξελέγη ως νέος πρόεδρος του κόμματος. Τον Οκτώβριο του 2013 το Εργατικό Κόμμα συγχωνεύτηκε με το Χριστιανικό Κόμμα. Τον Μάιο του 2015 ο Βαλεντίνας Μαζουρόνις εξελέγη νέος πρόεδρος του Εργατικού Κόμματος, αλλά παραιτήθηκε μετά την ήττα του κόμματος στις εκλογές του 2016, στις οποίες το κόμμα κέρδισε μόνο δύο έδρες. Τον Απρίλιο του 2018 ο Βίκτωρ Ουσπασχίν ανέλαβε και πάλι καθήκοντα ως πρόεδρος του Εργατικού Κόμματος.

## Έδρες σε κοινοβούλια

## Παραπομπές


Κατηγορία:Λιθουανικά πολιτικά κόμματα
Ερνστ Λέβη

Ο **Ερνστ Λέβη** (Ernst Loewy) ήταν μηχανικός από το Κάρλσμπαντ (Κάρλοβι Βάρι σήμερα) της Τσεχοσλοβακίας, που δούλευε για την κατασκευή της σιδηροδρομικής γραμμής που θα ένωνε την Θεσσαλονίκη με τη Βιέννη, ήδη στην αρχή του 20ου αιώνα.  με πρώτο τέτοιο κτίριο το Μέγαρο Στάιν στη Θεσσαλονίκη.

## Έργα του

* μικρογραφία|Μέγαρο Στάιν, 1906,  Πλατεία Ελευθερίας, Θεσσαλονίκη Μέγαρο Στάιν, Έτος κατασκευής 1906, Πλατεία Ελευθερίας, Θεσσαλονίκη 

Το Μέγαρο Στάιν, με την χαρακτηριστική πράσινη, διαφανή σφαίρα στον τρούλο του, χτίστηκε για λογαριασμό της αυστριακής εταιρίας καταστημάτων «Stain» η οποία στέγασε εκεί το πρώτο ανδρικό πολυκατάστημα, με ρούχα εξαίσιας φινέτσας που θα ζήλευαν τα παρισινά σαλόνια.

* Συναγωγή των Μοναστηριωτών,  Έτος κατασκευής 1925, Θεσσαλονίκη
* Η κατοικία της κόρης του στην περιοχή των Εξοχών

## Παραπομπές


Κατηγορία:Τσέχοι αρχιτέκτονες
Χλωριώδες οξύ

Το **χλωριώδες οξύ** είναι μια ανόργανη ένωση με χημικό τύπο HClO2. Είναι ασθενές οξύ. Το χλώριο έχει κατάσταση οξείδωσης +3 σε αυτό το οξύ. Η καθαρή ουσία είναι ασταθής, αναδιατασσόμενη σε υποχλωριώδες οξύ (με κατάσταση οξείδωσης χλωρίου +1) και χλωρικό οξύ (με κατάσταση οξείδωσης χλωρίου +5):

: 2 HClO2 → HClO + HClO3

Αν και είναι δύσκολο να βρεθεί το οξύ ως καθαρή ουσία, το χλωριώδες ανιόν, το οποίο προέρχεται από αυτό το οξύ, είναι σταθερό. Ένα παράδειγμα άλατος αυτού του ανιόντος είναι το γνωστό χλωριώδες νάτριο. Αυτό και τα συγγενικά άλατα χρησιμοποιούνται μερικές φορές στην παραγωγή διοξειδίου του χλωρίου.

## Προετοιμασία
Το HClO2 μπορεί να παρασκευαστεί μέσω της αντίδρασης του βαρίου ή του χλωριώδους μόλυβδου, αραιώνοντας παράλληλα το θειικό οξύ:

: Ba(ClO2)2 + H2SO4 → BaSO4 + 2&nbsp;HClO2
: Pb(ClO2)2 + H2SO4 → PbSO4 + 2&nbsp;HClO2

## Σταθερότητα
Το χλωριώδες οξύ είναι ένας ισχυρός οξειδωτικός παράγοντας, αν και η τάση του να αναδιατάσσεται εξουδετερώνει το οξειδωτικό δυναμικό.

Το χλώριο είναι το μόνο αλόγονο που σχηματίζει ένα απομονώσιμο οξύ του τύπου HXO2. Δεν έχει απομονωθεί ποτέ βρωμιώδες ή ιωδιώδες οξύ. Μας είναι γνωστά λίγα άλατα του βρωμιώδους οξέως, λίγα βρωμιώδη, αλλά δεν μας είναι γνωστό κανένα ιωδιώδες.

## Παραπομπές


Κατηγορία:Οξειδωτικά μέσα
Κατηγορία:Ενώσεις υδρογόνου
Κατηγορία:Ανόργανες ενώσεις χλωρίου
Ολύμπιος (δουξ)

Ο **Ολύμπιος** ήταν βυζαντινός κυβερνήτης του Δουκάτου της Ρώμης κατά τον 7ο αιώνα. Είναι αμφίβολο εάν ήταν δούκας της Ρώμης, παρόλο που του αποδίδεται ο τίτλος από ερευνητές, ή κάποιος άλλος αξιωματούχος του δουκάτου.

Ο Ολύμπιος αναφέρεται ότι μεσολάβησε το 680 μεταξύ του Πάπα Αγάθωνα και του Αρχιεπίσκοπου Ραβέννας Θεοδώρου με θέμα την αποκατάσταση της υποταγής του παπισμού. Λόγω ελλιπών πηγών είναι άγνωστο ποια αξιώματα έφερε, σύνηθες την εποχή εκείνη στην Ιταλική χερσόνησο οι δούκες έφεραν τον τίτλο του πατρικίου ή του Σπαθαρίου ή του πρόξενου.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 7ου αιώνα
Κατηγορία:Βυζαντινοί δούκες
Θηρεσία Έλσλερ

Η **Τερέζια Έλσσλερ** (*Theresia Elßler*, 5 Απριλίου 1808 - 19 Νοεμβρίου 1878) ήταν Αυστριακή χορεύτρια μπαλέτου και η μοργανατική σύζυγος του Αδαλβέρτου της Πρωσίας.

## Βιογραφία
Γεννήθηκε στις 5 Απριλίου 1808 στη Βιέννη, και ήταν κόρη του Γιόχαν Φλόριαν Έλσσλερ, γραφέα του Γιόζεφ Χάυντν. 

Έλαβαν τα πρώτα της μαθήματα στο παιδικό μπαλέτο του Φρήντριχ Χόρσελτ στο Θέατρο της Βιέννης. Χόρευε από το 1817 έως το 1825 στη σκηνή του θεάτρου Καίρντνερτορ της Βιέννης και στη συνέχεια συνέχισε την εκπαίδευση μπαλέτου στη Νάπολη από τον Γκαετάνο Τζόγια. Ο πρώτος μεγάλος θριάμβος ήρθε στο Βερολίνο το 1830.

Αφού απέκτησε φήμη και σημαντικό πλούτο μέσω της τέχνης και της γοητευτικής εμφάνισής της στις πρωτεύουσες της Ευρώπης και της Αμερικής, παραιτήθηκε από τη καλλιτεχνική σκηνή το 1841. Έζησε σε ένα κτήμα στο Αμβούργο μέχρι το 1854 και μετά μετακόμισε στη Βιέννη.

Στις 20 Απριλίου 1850 παντρεύτηκε τον πρίγκηπα Αδαλβέρτο της Πρωσίας. Ο Φρειδερίκος Γουλιέλμος Δ΄ της Πρωσίας της έδωσε τον τίτλο *Βαρόνη του Μπαρνίμ*. Μαζί απέκτησαν 1 παιδί:
*τον *Αδαλβέρτο* Ιωάννη Βαπτιστή (1841 - 1860), πέθανε σε ηλικία 19 ετών σε εξερεύνηση στον Νείλο.

Πέθανε στις 19 Νοεμβρίου 1878 στο Μεράνο σε ηλικία 70 ετών. Είναι θαμμένη στο Κοιμητήριο του Βερολίνου.

## Παραπομπές
*  (additional entry)


Κατηγορία:Χορευτές
Κατηγορία:Αυστριακοί καλλιτέχνες
Κατηγορία:Μοργανατικοί γάμοι
Κατηγορία:Γερμανίδες βαρώνισσες
Μαυρίκιος (δουξ)

Ο **Μαυρίκιος** ήταν βυζαντινός κυβερνήτης του Δουκάτου της Ρώμης με τον τίτλο του *χαρτουλάριου* και του *δουξ* κατά τον 7ο αιώνα. Λόγω του αξιώματος του, χαρτουλάριος, είναι αμφίβολο εάν ήταν δούκας της Ρώμης ή απλά εκτέλεσε χρέη δούκα.

Στο 639 ο βυζαντινός αυτοκράτορας Ηράκλειος απαίτησε από τον νέο Πάπα Σεβερίνο να υπογράψει μια μονοθελητική διακήρυξη πίστης για να τον αναγνωρίσει. Ο Σεβερίνος αρνήθηκε, ο Ηράκλειος δεν τον αναγνώρισε και έστειλε τον χαρτουλάριο Μαυρίκιο να διαπραγματευτεί με τους παπικούς αξιωματούχους. 

Ο Μαυρίκιος φτάνοντας στη Ρώμη ξεσηκώνει τα στρατεύματα εναντίον του νέου πάπα και πολιορκεί το Ανάκτορο του Λατερανού, έδρα τότε του πάπα, όπου μετά από 3 ημέρες το καταλαμβάνει . Ο Μαυρίκιος άνοιξε και λεηλάτησε το θησαυροφυλάκιο της παπικής κατοικίας και καλεί τον Έξαρχο Ραβέννας Ισαάκ, που ήταν ανώτερος του, να έρθει στην πόλη. Ο Ισαάκ έρχεται στη Ρώμη και εξορίζει πολλούς εκκλησιαστικούς αξιωματούχους ενώ από τον θησαυρό ένα μέρος στέλνει στην Κωνσταντινούπολη και άλλο το κράτησε ο ίδιος.

Το 642 ο Μαυρίκιος ξεσηκώνεται εναντίον του έξαρχου Ισαάκ και καλεί τον στρατό της πόλης να άρη την πίστη του στο έξαρχο. Ο Ισαάκ τότε στέλνει στρατεύματα στην πόλη με διοικητή τον *Ντόνους*, ο στρατός του Δουκάτου και οι αξιωματούχοι του εγκαταλείπουν τον Μαυρίκιο και δίνουν πίστη στον Έξαρχο. Ο Μαυρίκιος συλλαμβάνεται και οδηγείται στη Ραβέννα, αλλά στην πορεία προς την Ραβέννα εκτελείται με αποκεφαλισμό. Το κεφάλι του στήθηκε σε ένα κοντάρι για παραδειγματισμό .

## Παραπομπές


## Πηγές
* e duché byzantin de Rome. Origine, durée et extension géographique, Bernard Bavant, Mélanges de l'école française de Rome, Année 1979, 91-1, pp. 41-88

Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 7ου αιώνα
Κατηγορία:Βυζαντινοί δούκες
Βασίλειος (δουξ)

Ο **Βασίλειος** ήταν βυζαντινός κυβερνήτης του Δουκάτου της Ρώμης κατά τον 8ο αιώνα. Αναφέρεται δούκας από το 725 την περίοδο με τον Δούκα Μαρίνο.

Ο Βασίλειος αναφέρεται από κάποιες πηγές ως Δουξ της Ρώμης αλλά από πολλούς ερευνητές αμφισβητείτε εάν ήταν, λόγω του Δούκα Μαρίνου την ίδια περίοδο. Από κάποιους πιστεύεται ότι ο Βασίλειος ήταν κάποιος ανώτερος αξιωματούχος της Βυζαντινής αυλής και απεσταλμένος στην Ρώμη, λόγω της άρνησης του πάπα να δώσει η εκκλησία της Ρώμης φόρο στον αυτοκράτορα. Κατά άλλους ίσως του είχε δοθεί τιμητικά ο τίτλος του δουξ. Μία άλλη εκδοχή λέει ότι και οι δύο ήταν δούκες και ο Μαρίνος αντικατέστησε τον Βασίλειο. Όταν ξαφνικά ο Μαρίνος ασθένησε επέστρεψε στην Κωνσταντινούπολη και αντικαταστάθηκε από  Βασίλειο, που παρέμενε στην Ρώμη, όπου τότε σχεδίασε και την συνωμοσία.

Ο Βασίλειος αναφέρεται ότι ήταν πρωτεργάτης σε κάποια συνωμοσία δολοφονίας κατά του πάπα.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Στάθης Παπαδιονυσίου

Ο **Ευστάθιος «Στάθης» Παπαδιονυσίου** (15 Σεπτεμβρίου 1992, Μαρούσι) είναι Έλληνας επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τον Πανιώνιο.

## Επαγγελματική σταδιοδρομία
Ο Παπαδιονυσίου ξεκίνησε την επαγγελματική του σταδιοδρομία τη σεζόν 2013–14, με την ΑΕΚ στην Α2 Εθνική. Στη συνέχεια έπαιξε με την ΑΕΚ στην Α1 Εθνική, την επόμενη σεζόν, 2014-15. Στη συνέχεια, αγωνίστηκε στις ομάδες, Παγκράτι (2015-16), Αίολος Αστακού (2016-17), Ηρακλής Θεσσαλονίκης (2017-18) και Χαρίλαος Τρικούπης (2018-2020). Με τον Χαρίλαο Τρικούπη, κέρδισε το πρωτάθλημα Α2 Εθνικής τη σεζόν 2019-20.

Ο Παπαδιονυσίου εντάχθηκε στον Ολυμπιακό Β για τη σεζόν 2020–21.

## Εθνική Ελλάδας
Ο Παπαδιονυσίου υπήρξε μέλος των «μικρών» εθνικών ομάδων της Ελλάδας, με τις οποίες έπαιξε στο Ευρωπαϊκό Πρωτάθλημα U18 του 2010 και στο Ευρωπαϊκό Πρωτάθλημα U20 του 2012.

## Παραπομπές


## Εξωτερικοί σύνδεσμοι
* Προφίλ στη FIBA
* Προφίλ στο FIBA Europe
* Προφίλ στο ProBallers.com
* Προφίλ στο RealGM.com
* Προφίλ στο Eurobasket.com
* Προφίλ στην Basket League Ελλάδας

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Α.Μ.Σ. Αίολου Αστακού
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Γ.Σ. Χαρίλαου Τρικούπη Μεσολογγίου
Κατηγορία:Καλαθοσφαιριστές Ολυμπιακού Πειραιώς Β
Κατηγορία:Καλαθοσφαιριστές Αιγάλεω
Μαρίνος της Ρώμης

Ο **Μαρίνος** ήταν βυζαντινός, πρωτοσπαθάριος, κυβερνήτης του Δουκάτου της Ρώμης κατά τον 8ο αιώνα. Αναφέρεται δούκας από το 725 την ίδια περίοδο με τον Δούκα Βασίλειο.

Ο Μαρίνος πιστεύεται ότι ήταν ο Δουξ της Ρώμης και ο Βασίλειος κάποιος κυβερνητικός αξιωματούχος που είχε τιμητικά τον τίτλο του δουξ. Μία άλλη εκδοχή θελει τον Μαρίνο κρατικό αξιωματούχο σταλμένο στην Ρώμη από την Κωνσταντινούπολη. Μία άλλη εκδοχή λέει ότι και οι δύο ήταν δούκες και ο Μαρίνος αντικατέστησε τον Βασίλειο. Όταν ξαφνικά ο Μαρίνος ασθένησε επέστρεψε στην Κωνσταντινούπολη και αντικαταστάθηκε από τον Βασίλειο.  

Την περίοδο θητείας του ο πάπας βρισκόταν σε σύγκρουση με την αυτοκρατορική κυβέρνηση μετα την απαίτηση του αυτοκράτορα η εκκλησία της Ρώμης να καταβάλει φόρο. Την απαίτηση αυτή του αυτοκράτορα δεν δεχόταν ο Πάπας και είχαν σημειωθεί πολλές συνμωσίες από τους βυζαντινούς ενάντια στον πάπα.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Κατηγορία:Πρωτοσπαθάριοι
Πέτρος (δουξ)

Ο **Πέτρος** ήταν βυζαντινός στρατηγός, κυβερνήτης του Δουκάτου της Ρώμης από το 711 έως το 725. Είναι γνωστός από το Liber Pontificalis στο οποίο δεν αναφέρονται οι τίτλοι ή τα αξιώματα που είχε, (Πατρίκιος ή  σπαθάριος ή πρόξενος είχαν κυρίως την εποχή αυτή στην Ιταλία).

Ο Πέτρος διορίσθηκε *δουξ* της Ρώμης από τον Αυτοκράτορα Φιλιππικό Βαρδάνη, μάλλον το 711 αφού αναφέρεται ότι τον διόρισε μόλις έγινε αυτοκράτορας. Αρχικά ο Πέτρος στάλθηκε στην Ραβέννα και στον Έξαρχο Ραβέννας, Σχολαστικό, όπου ανήκε τότε διοικητικά το δουκάτο, για να πάρει οδηγίες. Λόγω όμως του ότι ο Πάπας Κωνσταντίνος ήταν υπέρ του Μονοθελητισμού και βρισκόταν σε έριδα με τον έξαρχο δεν ήθελε τον Πέτρο στην Ρώμη. Φτάνοντας στην Ρώμη ο Πέτρος αντιμετώπισε έχθρα και συγκρούστηκε με τον Πριμηκίριο του Πάπα *Χριστόφορο* σε μάχη στη Σάκρα με απώλειες 30 νεκρούς και ήττα του Πέτρου όπου αναγκάστηκε να αποσυρθεί, πιθανότατα στην Ραβέννα.

Το 713 ο Βαρδάνης ανατρέπεται και στον Βυζαντινό θρόνο ανεβαίνει ο Αναστάσιος Β΄. Ο Αναστάσιος στέλνει το έξαρχο Ραβέννας στον πάπα όπου παίρνει πίστη από αυτόν και συμφωνούν να επιστρέψει ο Πέτρος στην Θέση του, δουξ της Ρώμης, χωρίς αντίποινα για τα προηγούμενα γεγονότα. Ο Πέτρος επέστρεψε στην Ρώμη και ανέλαβε τα καθήκοντα του, κρατώντας και τον λόγο του, χωρίς να κάνει αντίποινα σε αυτούς που τον έδιωξαν πριν λίγα χρόνια. Ταυτίζεται με έναν δούκα Πέτρο που έγινε δουξ της Ρώμης γύρω στα 728 όπου είχε βραχύβια θητεία, κατηγορήθηκε ότι έκανε κινήσεις κατά του πάπα, συνελήφθη και τυφλώθηκε.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Κατηγορία:Βυζαντινοί στρατηγοί
Κατηγορία:Βυζαντινοί σπαθάριοι
Εξιλάρατος

Ο **Εξιλάρατος** (Exhilaratus), ήταν βυζαντινός στρατηγός, κυβερνήτης του Δουκάτου της Ρώμης από το 726 ή 727 έως το 728. Σε διάφορες πηγές λανθασμένα αναφέρεται δουξ Νάπολης ή Καμπανίας.

Ο Εξιλάρατος, πιθανότατα γηγενής της Ρώμης, είχε έναν γιο , τον Ανδριανό ο οποίος είχε  καταδικαστεί το 721 από την ρωμαϊκή ιερά σύνοδο επειδή είχε παντρευτεί μία καλόγρια.

Ο Εξιλάρατος μαζί με τον Ανδριανό προσπάθησαν να κάνουν εξέγερση κατά του πάπα, που τότε ήταν ο Γρηγόριος Β΄  κι είχε αναθεματίσει τον αυτοκράτορα Λέων Γ΄. Η εξέγερση όμως απέτυχε και σκοτώθηκαν. Διάδοχος του ήταν ο Πέτρος που επέστρεψε σαν δουξ της Ρώμης.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Ευστάθιος της Ρώμης

Ο **Ευστάθιος** (Eustathius), ήταν ο τελευταίος βυζαντινός κυβερνήτης του Δουκάτου της Ρώμης. 

Ο Ευστάθιος είναι γνωστός από επιγραφή στον ναό Παναγίας των στολιδιών (Santa Maria in Cosmedin) όπου αναφέρεται ότι έδωσε στην ενορία πολλά κτήματα γύρω από την Ρώμη. Είναι άγνωστο ποιο αξίωμα ή τίτλο έφερε, η επιγραφή δεν γράφει κάτι, πιστεύεται ότι ήταν χαμηλό αξιώμα αφού αυτή την εποχή τη κυβέρνηση του δουκάτου την είχε ο πάπας και ο δουξ ήταν κυρίως τυπικός. Αναφέρεται ότι ήταν πιστός του πάπα, το 756 στάλθηκε μαζί με άλλους πρεσβεία στην Ραβέννα που ανήκε στους Λομβαρδούς για να ασκήσουν την παπική εξουσία εκεί.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Λουκάπα

Η **Λουκάπα** () είναι πόλη, με πληθυσμό 110.000 κατοίκους (απογραφή 2014)  και δήμος με πληθυσμό 154.305 κατοίκους (απογραφή 2014), στην ανατολική Ανγκόλα. Η Λουκάπα είναι η πρώην πρωτεύουσα της επαρχίας Λούντα Νόρτε.

Μέχρι την απογραφή του 2014, ο πληθυσμός της πόλης ήταν δύσκολο να εκτιμηθεί τα τελευταία 15 χρόνια λόγω εσωτερικών εκτοπισμών που προκλήθηκαν από τον εμφύλιο πόλεμο και την επακόλουθη επανεγκατάσταση.

Η κύρια βιομηχανία στην πόλη είναι η μεταλλευτική και αρκετές χιλιάδες κάτοικοι απασχολούνται στο συνεταιριστικό όμιλο εξόρυξης που συγκροτήθηκε από την SML και την ITM Mining. Υπάρχει επίσης μια τρίτη εταιρεία που έχει μικρό μερίδιο στη δραστηριότητα των εξορύξεων.

## Παραπομπές


Κατηγορία:Πόλεις της Ανγκόλας
RV MTA Oruç Reis

Το **RV MTA Oruç Reis** είναι τουρκικό ερευνητικό σκάφος. Ανήκει στην Γενική Διεύθυνση Μεταλλευτικών Ερευνών και Εξερεύνησης με έδρα την Άγκυρα. Υπεύθυνο για την λειτουργία του είναι η Διεύθυνση Γεωφυσικής. Διεξάγει υποθαλάσσια γεωφυσική εξερεύνηση σε ρηχά νερά.

## Χαρακτηριστικά
Η ναυπήγηση του MTA Oruç Reis ανατέθηκε στα Ναυπηγεία Κωνσταντινούπολης στην Τούζλα της Κωνσταντινούπολης από την Γενική Διεύθυνση στις 24 Απριλίου 2012. Ολοκληρώθηκε στις 28 Μαρτίου 2015 και ονομάστηκε προς τιμήν του Ορούτς Ρέις (γ. 1474-1518), τον  οθωμανό μπεϊλερμπέη της Δυτικής Μεσογείου. Το σκάφος έχει μήκος 87 μέτρων, πλάτος 23 μέτρων, βάθος 8 μέτρων και βύθισμα 6 μέτρων. Έχει βάρος 4.575 τόνων και εκτόπισμα 4.867 τόνων, με μέγιστη ταχύτητα 17 κόμβων (31 χιλιόμετρα). Κινείται με τέσσερις γεννήτριες ντίζελ 2.520 κιλοβάτ (3.380 ίππων) 12βολτ της Anglo Belgian Corporation. Στο πλοίο εργάζονται 27 άτομα πλήρωμα και 28 άτομα επιστημονικό προσωπικό.

Μετά την ολοκλήρωση των δραστηριοτήτων δοκιμών και έγκρισης τον Απρίλιο του 2017, θα της ανατεθεί η εξερεύνηση πετρελαίου στη Μεσόγειο Θάλασσα. Μπορεί να εκτελέσει γεωφυσική έρευνα και τρισδιάστατη δειγματοληψία στον βυθό, σε βάθος μέχρι 20.000 μέτρα. Το σκάφος διαθέτει ένα τηλεχειριζόμενο υποβρύχιο όχημα, το οποίο μπορεί να εκτελέσει παρατηρήσεις και δειγματοληψίες σε βάθος μέχρι 1.500 μέτρα. Ο πρόσθετος εξοπλισμός του πλοίου επιτρέπει την έρευνα ωκεάνιων ρευμάτων και την ανάλυση των φυσικών, χημικών και βιολογικών ιδιοτήτων με τη βοήθεια μιας συσκευής μέτρησης της αγωγιμότητας, της θερμοκρασίας και του βάθους του θαλασσινού νερού. Το πλοίο διαθέτει ελικοδρόμιο χωρητικότητας 12 τόνων. Μπορεί να εξυπηρετήσει ένα ελικόπτερο τη φορά, ενώ είναι κατάλληλο για απογείωση και προσγείωση οποιαδήποτε ώρα του 24ωρου.

## Διαμάχες
Στις 13 Αυγούστου 2020, ο τούρκος πρόεδρος Ρετζέπ Ταγίπ Ερντογάν ανακοίνωσε ότι οποιαδήποτε επίθεση στο Ορούτς Ρέις θα είχε υψηλό τίμημα και υποστήριξε ότι η Τουρκία είχε ήδη δράσει γι'αυτό. Αυτό δηλώθηκε μετά από ανεπιβεβαίωτες αναφορές περί σύγκρουσης της φρεγάτας Λήμνος του Ελληνικού Πολεμικού Ναυτικού με ένα από τα πλοία του τουρκικού Ναυτικού που συνόδευαν το Ορούτς Ρέις, το οποίο συνέχισε τις επιχειρήσεις γεωτρήσεων στο Καστελλόριζο, στις 10 Αυγούστου, μετά την αναστολή των εργασιών τον Ιούλιο.

## Δείτε επίσης

* RV MTA Selen
* RV MTA Sismik 1
* RV MTA Turkuaz
* Κατάλογος ερευνητικών σκαφών της Τουρκίας

## Παραπομπές


Κατηγορία:Σελίδες με πηγές CS1 στα Τουρκικά (tr)
Κατηγορία:Πλοία της Τουρκίας
Ιωάννης Βαρουξάκης

Ο **Ιωάννης Βαρουξάκης** ήταν Έλληνας πολιτικός μηχανικός, απόφοιτος του Ε.Μ.Π. (1905)

## Έργα του

* Μέγαρο Δρακούλη, Έτος κατασκευής 1921, Συμβολή Μητροπόλεως & Βενιζέλου, Πλατεία Ελευθερίας, Θεσσαλονίκημικρογραφία|Μέγαρο Δρακούλη (1921), Πλατεία Ελευθερίας, Θεσσαλονίκη

## Παραπομπές


Κατηγορία:Έλληνες πολιτικοί μηχανικοί
Παύλος Καμπάς

Ο **Παύλος Καμπάς** ήταν Έλληνας πολιτικός μηχανικός, απόφοιτος του Ecole Nationale des Ponts et Chaussees Paris (1914) στη Γαλλία που εργάστηκε από το 1922 ως ελεύθερος επαγγελματίας στη Θεσσαλονίκη.

## Έργα του

* μικρογραφία|Μέγαρο Χρ. Νάσλα, 1928, Οδός Τσιμισκή 97, ΘεσσαλονίκηΜέγαρο Χρ. Νάσλα, Έτος κατασκευής 1928, Οδός Τσιμισκή 97, Θεσσαλονίκη

Το κτήριο χαρακτηρίζεται από τις μορφολογικές προτάσεις του Hebrard, από τα νεοβυζαντινά στοιχεία όπως οι καμάρες στους εξώστες που υποχωρούν στο εσωτερικό του κτηρίου. Επίσης, χαρακτηριστική είναι η οδοντωτή, διακοσμητική ταινία που συναντάμε στον τρίτο όροφο.

## Παραπομπές


Κατηγορία:Έλληνες πολιτικοί μηχανικοί
Κάστος (δουξ)

Ο **Κάστος** ήταν βυζαντινός στρατηγός, δουξ της Ανατολής, *magister militum*, και κυβερνήτης του Δουκάτου της Ρώμης την περίοδο 592 - Ιούνιος 595.

Ο Κάστος, υπηρέτησε στα Θρακικά σύνορα της αυτοκρατορίας και πήρε μέρος στους Αβαρικούς πολέμους του 584-586 υπό τις διαταγές του Κομεντιόλου. Σε κάποια μάχη με τους Άβαρους στον Αίμο ο Κάστος διοικούσε στράτευμα 2000 περίπου στρατιωτών, τμήμα της στρατιάς του Κομεντιόλου. Οι Άβαροι νίκησαν και ο Κάστος αιχμαλωτίστηκε, έπειτα αναφέρεται ότι δόθηκε ένα σεβαστό ποσό λύτρα για να απελευθερωθεί.

Τα ίχνη του χάνονται έως το 592 που διορίζεται δουξ της Ρώμης, μια ευκαιρία για τον αυτοκράτορα Μαυρίκο να τον απομακρύνει από την Κωνσταντινούπολη. Ο Κάστος αναφέρεται συχνά στην αλληλογραφία του Πάπα Μέγα Γρηγορίου που ήταν πάπας αλλά κι έπαρχος της Ρώμης, (Praefectus Urbi), την περίοδο της θητείας του, και η εξουσία του Κάστου ήταν κυρίως στρατιωτική.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 6ου αιώνα
Κατηγορία:Βυζαντινοί δούκες
Ερριέττα του Σέναϊχ-Κάρολατ

Η **Ερριέττα**  (γερμ. *Henriette von Schönaich-Carolath*, 25 Νοεμβρίου 1918 - 16 Μαρτίου 1972) του Οίκου του Ρόυς ήταν πριγκίπισσα του Σαίναϊχ-Κάρολατ και έπειτα πριγκίπισσα της Πρωσίας.

## Βιογραφία
Η *Ερριέττα Ερμιόνη Βάντα Ίντα Λουίζα* γεννήθηκε στις 25 Νοεμβρίου 1918 στο Βερολίνο, και ήταν το νεότερο παιδί και κόρη του Ιωάννη Γεωργίου του Σαίναϊχ-Κάρολατ και της Ερμιόνης Ρόυς του Γκράιτς.

Στις 6 Αυγούστου 1940 αρραβωνιάστηκε τον Κάρολο Φραγκίσκο της Πρωσίας. Ο γάμος τους έγινε την 1η Οκτωβρίου 1940 και χώρισαν το 1946. Απέκτησαν τρία παιδιά:
*το Φραγκίσκο Γουλιέλμο (γενν. 1943), παντρεύτηκε τη Μαρία Βλαδιμήροβνα της Ρωσίας. Απέκτησαν 1 παιδί.
*το *Φρειδερίκο Χριστιανό* Λουδοβίκο (3 - 26 Σεπτεμβρίου 1943).
*το *Φραγκίσκο Φρειδερίκο* Χριστιανό (γενν. 1944), παντρεύτηκε (1) τη Γκούντρουν Έντιτ Βίνκλερ. Απέκτησαν 1 παιδί και (2) τη Σούζαν Γκένσκε. Δεν απέκτησαν παιδιά.

Πέθανε στις 16 Μαρτίου 1972 στο Νοιντετσλάου σε ηλικία 53 ετών. 

## Τίτλοι
*25 Νοεμβρίου 1918 – 1 Οκτωβρίου 1940: *Η Γαληνοτάτη Υψηλότητα* Πριγκίπισσα Ερριέττα του Σαίναϊχ-Κάρολαθ
*1 Οκτωβρίου 1940 – 5 Σεπτεμβρίου 1946: *Η Βασιλική Υψηλότητα* Πριγκίπισσα Καρόλου Φραγκίσκου της Πρωσίας
*5 Σεπτεμβρίου 1946 – 16 Μαρτίου 1972: *Η Γαληνοτάτη Υψηλότητα* Πριγκίπισσα Ερριέττα του Σαίναϊχ-Κάρολαθ

## Παραπομπές
*
*
*Genealogisches Handbuch des Adels, Fürstliche Häuser, Reference: 1984 501


Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Πριγκίπισσες της Πρωσίας
Ρήγμα της Βόρειας Ανατολίας

thumb|Το ρήγμα της βόρειας Ανατολίας και τα γειτονικά ρήγματα|320px
Το **ρήγμα της βόρειας Ανατολίας** (τουρκικά: *Kuzey Anadolu Fay Hattı*) είναι ενεργό ρήγμα οριζόντιας μετατόπισης το οποίο σχηματίζεται κατά μήκος των ορίων της πλάκας της Ανατολίας και της Ευρασιατικής πλάκας. Εκτείνεται από την Καρλίοβα, στην Επαρχία του Μπινγκιόλ της ανατολικής Τουρκίας, κατά μήκος της βόρειας Τουρκίας, περνώντας 20 χιλιόμετρα νότια από την Κωνσταντινούπολη, και φτάνει μέχρι το Αιγαίο, έχοντας συνολικό μήκος 1.500 χιλιόμετρα. Το ρήγμα της βόρειας Ανατολίας είναι όμοιο σε μεγάλο βαθμό με το ρήγμα του Αγίου Ανδρέα στην Καλιφόρνια.

## Σημαντικοί σεισμοί
Μετά τον καταστροφικό σεισμό του Ερζιντζάν το 1939, έχουν καταγραφεί εφτά σεισμοί με μέγεθος πάνω από 7,0, των οποίων το επίκεντρο μετακινείται σταδιακά όλο και δυτικότερα. Οι σεισμολόγοι που παρακολοθούν αυτό το μοτίβο πιστεύουν ότι ο ένας σεισμός μπορεί να προκαλεί τον επόμενο. Αναλύοντας τις τάσεις που προκάλεσε στο ρήγμα ο τελευταίος μεγάλος σεισμός, σεισμολόγοι προέβλεψαν τον σεισμό που χτύπησε την πόλη Ιζμίτ με καταστροφικά αποτελέσματα τον Αύγουστο του 1999. Θεωρείται ότι η αλυσίδα δεν έχει ολοκληρωθεί και ένας σεισμός θα εκδηλώσει δυτικότερα στο ρήγμα, ίσως κοντά στην πολυπληθή Κωνσταντινούπολη. Μάλιστα, το 2000 ορισμένες σεισμολογικές μελέτες είχαν ως συμπέρασμα ότι η πιθανότητα για έναν σεισμό μεγέθους μεγαλύτερου ή ίσου των 7,6 ρίχτερ με επίκεντρο κοντά στην Κωνσταντινούπολη μέχρι το 2030 είναι πάνω από 60 %.

## Παραπομπές


Βορεια Ανατολια
Βορεια Ανατολια
κατηγορία:Γεωγραφία της Τουρκίας
Κατηγορία:Σεισμοί στην Τουρκία
Γρατζιώσος της Ρώμης

Ο **Γρατιόσος** (Gratiosus), ήταν βυζαντινός κυβερνήτης, δουξ, του Δουκάτου της Ρώμης κατά τον 8ο αιώνα. Αναφέρεται με το αξίωμα του *χαρτουλάριου*, ο δεύτερος δούκας της Ρώμης με αυτό το αξίωμα μετά τον Μαυρίκιο.

Πιστεύεται ότι την περίοδο θητείας του το αξίωμα του δούκα της πόλης της Ρώμης είχε ξεπέσει και διορίσθηκε κατώτερος υπάλληλος ενώ τη στρατιωτική διοίκηση την είχε κάποιος στρατηγός. Ήταν *παπικός χαρτουλάριος* του Πάπα Στέφανου Γ΄ όπου με εντολή του Γρατιόσου ο Αντίπαπας Κωνσταντίνος Β΄ τυφλώθηκε και διαπομπεύτηκε στους δρόμους της πόλης, εκτέλεσε επίσης τον πριμηκίριο Χριστόφορο κι άλλους ευγενείς με την αιτιολογία ότι ήθελαν να παραδώσουν την πόλη στους Λομβαρδούς. Νωρίτερα είχε βοηθήσει τον αντιπάπα Κωνσταντίνο να ανέβει στον παπικό θρόνο βοηθώντας τον αδελφό του τον Τότο του Νέπι στον σφετερισμό του δουκάτου αλλά στο τέλος άλλαξε στρατόπεδο και πήρε μέρος στην δολοφονία του Τότο.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 8ου αιώνα
Κατηγορία:Βυζαντινοί δούκες
Γεώργιος (δουξ)

Ο **Γεώργιος**, ήταν βυζαντινός κυβερνήτης του Δουκάτου της Ρώμης το 633.

Ο Γεώργιος ήταν ο πρώτος που είχε επίσημα τον τίτλο του δουκός της Ρώμης, επίσης έφερε και το αξίωμα του υπάτου.. Είναι γνωστός από επιγραφή που έχει βρεθεί στην Ιταλική πόλη Τερρακίνα στην σημερινή επαρχία Λατίνα κοντά στην Ρώμη.

## Παραπομπές


Κατηγορία:Δούκες της Ρώμης
Κατηγορία:Βυζαντινοί κυβερνήτες της Ρώμης
Κατηγορία:Βυζαντινοί του 7ου αιώνα
Κατηγορία:Βυζαντινοί δούκες
Κατηγορία:Βυζαντινοί ύπατοι